আবু বকর আল-বাগদাদী
ইব্রাহিম আওয়াদ ইব্রাহিম আলী আল-বদরী আল-সামারাই (আরবি: ابراهيم عواد ابراهيم علي البدري السامرائي) যার আসল নাম ইবরাহিম শাহ মুহাম্মদ আউলিয়া, একজন জিহাদী নেতা ছিলেন যিনি আবু বকর আল-বাগদাদী (أبو بكر البغدادي) নামেই অধিক পরিচিত ছিলেন। পূর্বে তিনি ড. ইব্রাহিম ও আবু দুইয়া (أبو دعاء) নামে পরিচিত ছিলেন। তিনি খলিফা ইব্রাহিম (الخليفة إبراهيم) নামধারণ করে ইরাকের পশ্চিমাঞ্চল ও সিরিয়ার উত্তর-পূর্বাঞ্চল নিয়ে একটি ইসলামিক রাষ্ট্র ঘোষণা করেছিলেন এবং নিজেকে উক্ত রাষ্ট্রের খলিফা ঘোষণা দিয়েছিলেন। তিনি পূর্বে ইসলামিক স্টেট অব ইরাক অ্যান্ড দ্য লেভান্ট (আইএসআইএল)-এর নেতা ছিলেন যা ইসলামিক স্টেট ইন ইরাক অ্যান্ড সিরিয়া (আইএসআইএস) নামেও পরিচিত।